கேள்வி: ஓகே பூமர் குறித்து விரிவாக சொல்லுங்கள்.
பதில்: " ஓகே பூமர் " (இந்தியாவில் பூமர் அங்கிள்) என்பது ஒரு பிடி வரி மற்றும் இணைய பகடிச் சொல் ஆகும். இது புத்தாயிரத்துக்கு முன் பிறந்தவர்களாலும் தலைமுறை ஒய் (புத்தாயிரவர்) பொதுவாக பயன்படுத்தபடுகிறது. இரண்டாம் உலகப் போர் தொடர்ந்து இரண்டு தசாப்தங்களில், குறிப்பாக 1946ஆம் ஆண்டிற்கும், 1963ஆம் ஆண்டிற்கு இடையில் பிறந்தவர்கள். இளம் தலைமுறையினர் ஓகே பூமர்களை கேலி செய்ய இச்சொல் பயன்படுத்தப்பட்டது. பல தசாப்தங்களுக்கு முன்பு தோன்றி என்றோ வழக்கொழிந்து போன இந்தச் சொற்றொடர் 2019 நவம்பரில் வெளியான டிக்டாக் காணொளி வழியாக மீண்டும் பரவலான கவனத்தை ஈர்த்தது. அதில் ஒரு வயதானவருக்கு பதிலளிக்கும் விதமாக பயன்படுத்தபட்டிருந்தது. வழக்கொழிந்து போனதாக கருதப்பட்ட இந்தச் சொற்றொடர் தொழில்நுட்ப மாற்றம் எதிர்ப்பு, காலநிலை மாற்ற மறுப்பு, சிறுபான்மையினர் உறுப்பினர்களை ஓரங்கட்டுதல், இளைய தலைமுறையினரின் விழுமியங்களுக்கு எதிரான பேச்சுக்கு போன்றவற்றிகு பதிலடியாக வளர்ந்துள்ளது. இந்தச் சொற்றொடர் வணிகரீதியாக வணிகப் பொருட்களை விற்கவும் பயன்படுத்தப்பட்டது. மேலும் இது பல வர்த்தக முத்திரைகளாகவும் பயன்படுத்தபட்டது.
கேள்வி: ஓகே பூமர் - தோற்றம் பற்றி விளக்கவும்.
பதில்: "ஓகே பூமர்" இன் முதல் பதிவு 2009 செப்டம்பர் 29 அன்று ரெடிட் கருத்துரையில் உள்ளது, இது 2015 இல் 4சான் இணையதளத்தில் தோன்றியது. 2019 ஆம் ஆண்டின் பிற்பகுதியில் சமூக ஊடகம் போன்றவற்றில் கவனம் செலுத்ததுல் போன்ற நடவடிக்கைகளில் ஈடுபடும் இளைய தலைமுறையினரைக் கண்டித்து அடையாளம் தெரியாத முதியவர் ஒருவர் டிக்டாக்கில் பேசியதற்கு எதிர்வினையாக "ஓகே பூமர்" என்ற சொல் வெகுஜனப் பிரபலமடைந்தது. அந்த முதியவர், "புத்தாயிரவர் மற்றும் இசட் தலைமுறையில் பிறந்தவர்களுக்கு பீட்டர் பான் நோய்க்குறி (சமூக ரீதியாக முதிர்ச்சியடையாத தன்மை) உள்ளது [...] அவர்கள் எப்போதும் வளர விரும்புவதில்லை" என்று கூறினார். இந்த முந்தைய தலைமுறையினரின் தாக்குதலுக்கு எதிராக ஆயிரக்கணக்கான பார்வையாளர்கள் "சரி பூமர்" என்று பதிலளித்தனர்.
கேள்வி: ஓகே பூமர் - பூமர் அங்கிள் பற்றி தகவல் சொல்.
பதில்: இது இந்தியாவில் இந்தப் பகடி சொல் ''பூமர் அங்கிள்'' என்று பயன்படுத்தப்படுகிறது. உலகமயமாக்களுக்கு முந்தைய தலைமுறையில் உறவு முறையில் உள்ளவரையும், தெரிந்தவர்களையும் அழைக்கப் பயன்படுதப்பட்ட ''மாமா'' என்ற சொல் ஆங்கில வழிக் கல்விமுறையால் முன்பின் தெரியாதவர்கள், உறவினர்கள் என அனைவரையும் ''அங்கிள்'' என்று அழைக்கும் வழக்கம் உருவானது. ''அந்தக் காலத்தில், கலிகாலமாய் போனது, அந்தக் காலம் போல வராது'' போன்ற சொற்களை பயன்படுத்தி பழைய பல்லவியைப் பாடி அறிவுரை சொல்பவர்கள், சொல்லவரும் செய்தியை சவ்வுபோல இழுத்து பேசுபவர்கள், போன்றோரின் வாயை அடைக்கவும், பரிகாசம் செய்யவும் ''பூமர் அங்கிள்'' என்ற சொல் புத்தாயிரவரால் பயன்படுத்தபடுகிறது. இது சிலசமயங்களில் சாதிப்பெருமை, இனப்பெருமை பேசும் பிற்போக்குவாதிகளாக உள்ள இளைஞர்களை அழைக்கவும் பயன்படுத்தபடுகிறது.[https://tamil.oneindia.com/news/chennai/who-is-boomer-uncle-do-know-aboout-baby-boomer-and-its-history/articlecontent-pf833299-491244.html ஆமா.. பூமர் அங்கிள்னா என்ன? “பேமி பூமர்” பற்றி கேள்விப்பட்டு இருக்கீங்களா -இதற்கு இப்படி ஒரு வரலாறா 25, திசம்பர், 2022 ஒன்இந்தியா]